Helikobakteerin (helicobacter pylori) aiheuttama tulehdus on yksi yleisimmistä infektiotartunnoista. Helikobakteeri elää mahalaukun limakalvolla.
Lähes puolella maailman ihmisistä on helikobakteeritartunta. Helikobakteerin aiheuttama infektio on kehitysmaissa huomattavasti yleisempi kuin kehittyneissä maissa. Sen on todettu olevan yhteydessä epähygieenisiin oloihin. Helikobakteeritartunta on yleisempi iäkkäillä ihmisillä.
”Lähes puolella maailman ihmisistä on helikobakteeritartunta.”
Helikobakteeri aiheuttaa mahan limakalvolla kroonisen tulehduksen. Suurimmalle osalle helikobakteeri ei aiheuta vakavia oireita. Kuitenkin helikobakteeri voi aiheuttaa maha- ja pohjukaissuolihaavoja. Helikobakteerin mahassa aiheuttamat muutokset lisäävät mahasyövän riskiä.
Lue lisää helikobakteerista:
Helikobakteeri (Terveyskirjasto)